ฝึกเกษตรกรเปิดตลาดออนไลน์
วิกฤตการณ์ไวรัสโควิด–19 สร้างความเดือดร้อนให้กับผู้คนทุกอาชีพ โดยเฉพาะเกษตรกรผู้ผลิตไม้ผลหลายชนิดถึงระยะเวลาต้องเก็บเกี่ยว เพื่อส่งขายทั้งบริโภคสด รวมทั้งแปรรูป ไม่สามารถรอหรือขยายเวลาได้นานนัก เพราะผลผลิตเน่าเสียได้ง่าย โดยเฉพาะช่วงการระบาดของไวรัสโควิด-19 ส่งผลให้เกิดมาตรการ อยู่บ้าน หยุดเชื้อ เพื่อชาติ ทำให้ระบบการค้าขาย พ่อค้า และตลาดในรูปแบบปกติเกิดการชะงัก ผลผลิตภาคเกษตรหลายชนิดมีปัญหา ไม่สามารถระบายสินค้าออกสู่ตลาดได้เพื่อแก้ปัญหาดังกล่าว สำนักงานวิทยาศาสตร์และเทคโนโลยีชั้นสูง มหาวิทยาลัยธรรมศาสตร์ ร่วมกับ สวนทุเรียนวัชระ และ NIM Express จัดโครงการฝึกอบรมเกษตรกรเปิดตลาดออนไลน์ ขายผลไม้ส่งตรงจากสวนถึงผู้บริโภค ในพื้นที่ จ.จันทบุรี อุตรดิตถ์ ศรีสะเกษ และพื้นที่ภาคใต้สำหรับการจัดอบรมเกษตรกรรุ่นแรก เป็นกลุ่มผู้ปลูกผลไม้ทุเรียน มังคุด ในพื้นที่ อ.ท่าใหม่ จ.จันทบุรี มีพื้นที่ปลูกไม้ผลตั้งแต่ 1-50 ไร่ เนื่องจากเกษตรกรกลุ่มนี้มักถูกพ่อค้าคนกลางไม่สนใจรับซื้อ หรือไม่ก็รับซื้อในแบบกดราคาโดยทุเรียนที่เกษตรกรส่งจำหน่ายผ่านระบบดังกล่าว จะได้มาตรฐานตั้งแต่แปลงเพาะปลูกที่ผ่านการรับรองระบบ GAP ทุเรียนที่ส่งจำหน่ายอายุตั้งแต่ 115-130 วัน เพราะช่วงนี้เปอร์เซ็นต์เนื้อแป้งในทุเรียน 34-45% เนื้อจะแน่นหวานมันส่วนลำดับต่อไปจะจัดอบรมให้กับกลุ่มเกษตรกรผู้ปลูกมะม่วง ลำไย และลองกอง เกษตรกรวิสาหกิจชุมชนที่สนใจสามารถเข้าอบรมได้ฟรี สอบถามได้ที่โทร. 08-1822-2801.
วิกฤตการณ์ไวรัสโควิด–19 สร้างความเดือดร้อนให้กับผู้คนทุกอาชีพ โดยเฉพาะเกษตรกรผู้ผลิตไม้ผลหลายชนิด
ตลาดออนไลน์,เกษตรกร,มหาวิทยาลัยธรรมศาสตร์,ฝึกอบรมเกษตรกร,สวนทุเรียน,วิสาหกิจชุมชน,ข่าววันนี้,เกษตร